છત્તીસગઢની સશસ્ત્ર પોલીસે પહેલા કર્યુ હતું એમ સીઆરપીએફ સ્થાનિક આદિવાસી ભરતી ઉપર મદાર રાખીને 'પોતાની જ જમીનના 'ભૂ-ભૌગોલિક અનુભવ''નો લાભ લેશે. સ્થાનિક ભૂપ્રદેશ, સંસ્કૃતિ અને ભાષા સાથેનો પરિચય તેમને સ્થાનિક વસ્તી સાથેના બ્રિજ તરીકે કામ આવશે. એટલું જ નહી, જેમ "સ્પેશિઅલ પોલીસ ઓફિસર્સ" (એસપીઓ)ની પસંદગીમાં "નક્સલવાદીઓ સામે વેર લેવાની ઇચ્છા" મુખ્ય લાયકાત તરીકે જોવાતી હતી તેમ અહીં પણ એ જ માપદંડને અગ્રિમતા અપાઈ છે. ઈન્ડિયા ટુડેના સંવાદદાતાના ઇન્ટરવ્યૂમાં બસ્તરિયા બટાલિયનમાં ભરતી થયેલી એક મહિલાએ જણાવ્યુ હતું કે તેના પિતા સહિત પરિવારના ત્રણ સભ્યોને નક્સલવાદીઓએ "પોલીસના ખબરી તરીકે શંકાસ્પદ" ગણીને મારી નાખ્યા હતા અને તેણે "હત્યારા સામે વેર વાળવા માટે આકરી તાલીમ મેળવી" છે.